Document ID: 32011R1139

A TANÁCS 1139/2011/EU RENDELETE
(2011. november 10.)
a líbiai helyzetre tekintettel korlátozó intézkedések meghozataláról szóló 204/2011/EU rendelet módosításáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 215. cikkére,
tekintettel a líbiai helyzetre tekintettel hozott korlátozó intézkedésekről szóló 2011/137/KKBP tanácsi határozat módosításáról szóló, 2011. november 10-i 2011/729/KKBP tanácsi határozatra (1),
tekintettel az Unió külügyi és biztonságpolitikai főképviselője és az Európai Bizottság közös javaslatára,
mivel:
(1)
2011. március 17-i 1973 (2011) sz. határozatával az Egyesült Nemzetek Biztonsági Tanácsa (ENSZ BT) úgy határozott, hogy repülési tilalmat kell bevezetni a líbiai légtérben.
(2)
A 2011/137/KKBP tanácsi határozat (2) alkalmazásában az említett tilalom a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU rendelettel (3) jutott érvényre az Európai Unióban.
(3)
2011. október 27-i 2016 (2011) sz. határozatával az ENSZ BT úgy határozott, hogy a tilalmat meg kell szüntetni.
(4)
A 2011/729/KKBP határozatot követően a 204/2011/EU rendeletnek a repülési tilalom bevezetésére vonatkozó rendelkezését ezért hatályon kívül kell helyezni,
ELFOGADTA EZT A RENDELETET:
1. cikk
A 204/2011/EU rendelet 4b. cikkét el kell hagyni.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. november 10-én.

Labels: 8
18
5